নবীনদের ফুল দিয়ে বরণের পাশাপাশি পরীক্ষার জন্য প্রয়োজনীয় সামগ্রীও প্রদান করা হয়। নতুনদের স্বাগত জানানোর পাশাপাশি ৩৬-তম বিসিএসে সুপারিশপ্রাপ্ত এবং অনুষ্ঠানে অংশগ্রহণকারী প্রত্যেককে সম্মানসূচক ক্রেস্ট প্রদান করা হয়। অন্যদিকে, সচেতনতামূলক প্রশ্নোত্তর প্রতিযোগিতায় প্রথম স্থান অধিকার করেন ঢাবির মনোবিজ্ঞান বিভাগের ২য় বর্ষের শিক্ষার্থী ইতি রাণী শর্মা এবং রাষ্ট্রবিজ্ঞান বিভাগের চতুর্থ বর্ষের ছাত্র সন্তোষ রায় অজয়(যুগ্মভাবে)। প্রথম পুরস্কার হিসেবে তারা প্রত্যেকে ৩০০০৳ টাকা করে জেতেন। এই প্রশ্নোত্তর প্রতিযোগিতায় অনেক গুরুত্বপূর্ণ প্রশ্ন তুলে আনা হয়েছিল,যা আজকাল পথে-ঘাটে ভিন সম্প্রদায়ের লোকজনের কাছে আমাদের সম্মুখীন হতে হয়। প্রদান করা হয় ৪র্থ ও ৫ম আবর্তনের গীতাশিক্ষা সনদ। উল্লেখ্য যে, এই দুই আবর্তনেই মেয়েদের অংশগ্রহণ ছিল সবচেয়ে বেশি। অনুষ্ঠানে একটি বিশেষ নাটক প্রদর্শন করা হয়,যার উপজীব্য বিষয় ছিল ধর্মান্তর।